PATVIRTINTA

 Rokiškio rajono savivaldybės administracijos

 direktoriaus 2024 m. liepos 31 d.

 įsakymu Nr. AV-456

**KOMISIJŲ GAMTINIŲ REIŠKINIŲ PADARYTAI ŽALAI** **ŽEMĖS ŪKIO KULTŪROMS NUSTATYTI DARBO REGLAMENTAS**

**I. BENDROSIOS NUOSTATOS**

1. Komisijų gamtinių reiškinių padarytai žalos žemės ūkio kultūroms nustatyti (toliau – Komisijos) darbo reglamentas (toliau – Komisijų reglamentas), nustato Komisijų darbo organizavimo tvarką.

2. Komisijos savo darbe vadovaujasi Lietuvos Respublikos vietos savivaldos įstatymu, Lietuvos Respublikos aplinkos ministro patvirtintais stichinių, katastrofinių meteorologinių ir hidrologinių reiškinių rodikliais, Lietuvos Respublikos žemės ūkio ministro patvirtintu Stichinių ir pavojingų meteorologinių reiškinių fiksavimo tvarkos aprašu, Žemės ūkio naudmenų geros agrarinės ir aplinkosaugos būklės reikalavimų, taikomų nuo 2023 metų, aprašu ir kitais teisės aktais.

3. Komisijų darbas grindžiamas kolegialiu klausimų svarstymu, teisėtumo principu, asmenine Komisijų narių atsakomybe už jų kompetencijai priskirtų klausimų sprendimą bei sprendimų priėmimo nešališkumu.

**II. GAMTINIŲ REIŠKINIŲ ŽALOS ŽEMĖS ŪKIO KULTŪROMS NUSTATYMAS**

4. Fizinių ar juridinių asmenų prašymai dėl gamtinių reiškinių padarytos žalos žemės ūkio kultūroms nustatymo, tiesiogiai arba el. paštu perduodami tai seniūnijai, kurioje nuostoliai įvyko,/specialistui administruojančiam pasėlių deklaravimą arba Žemės ūkio skyriui. Prašymą užpildytą pagal rekomenduojamą Komisijų reglamento priedo formą pateikia pasėlius/žemės ūkio kultūras deklaruojantis subjektas, nurodydamas savo kontaktus, telefono numerį. Prašyme nurodomi kiekvieno sklypo identifikavimo duomenys, auginama kultūra, bendras sklypo plotas, pakenktas plotas, pakenkimo laipsnis proc., pasėlių deklaravimo paraiškos registravimo numeris. Pareiškėjas prašyme patvirtina ir pasirašo, kad atsako asmeniškai už pateiktų duomenų pagrįstumą.

5. Seniūnijose ir Žemės ūkio skyriuje gauti prašymai dėl gamtinių reiškinių padarytos žalos žemės ūkio kultūroms nustatymo registruojami ir apie juos informuojami kiti atitinkamos teritorijos Komisijos nariai. Komisijos ne vėliau kaip per 10 darbo dienų įvertina gautų prašymų pagrįstumą vietoje. Komisija nustato pakenktą žemės ūkio kultūros plotą bei pakenkimo laipsnį išskirdama tokius atvejus: pasėlis sunaikintas ne mažiau kaip 90 proc., pasėlis sunaikintas ne mažiau kaip 70 proc., pasėlis sunaikintas ne mažiau kaip 50 proc., pasėlis sunaikintas ne mažiau kaip 30 proc., pasėlio sunaikinimo požymiai nežymūs, apie 10 proc., esamuoju momentu pasėlio sunaikinimo požymiai neaiškūs, pasėlio sunaikinimo esminių požymių nenustatyta. Kiekvienos Komisijos sprendimai įforminami protokolu, kurį pasirašo Komisijos nariai. Komisijos sprendimai priimami bendru sutarimu arba balsavimu. Jei balsai pasiskirsto po lygiai, lemia Komisijos pirmininko balsas.

6. Esant galimybei kompensuoti pareiškėjų žemės ūkio kultūroms gamtinių reiškinių padarytus nuostolius, Komisijų protokolai su lydraščiu pateikiamas atitinkamai institucijai. Visi pareiškėjai apie įvykių seką informuojami bendrai per žiniasklaidos priemones, o jiems kreipiantis – individualiai.

7. Komisijų protokolo išrašai, patvirtinantys pareiškėjo žemės ūkio kultūroms gamtinių reiškinių padarytus nuostolius, per 20 darbo dienų nuo protokolų pasirašymo dienos išduodamas seniūnijoje, kur prašymas buvo gautas arba Žemės ūkio skyriuje.

**IV. BAIGIAMOSIOS NUOSTATOS**

8. Komisijos sudaromos ir jų sudėtis keičiama Rokiškio savivaldybės administracijos direktoriaus įsakymu.

9. Komisijų reglamentas keičiamas ar papildomas Rokiškio savivaldybės administracijos direktoriaus įsakymu.

\_\_\_\_\_\_\_\_\_\_\_\_\_\_\_\_\_\_